**भारत सरकार**

**रक्षा मंत्रालय**

**रक्षा विभाग**

**राज्य सभा**

**अतारांकित प्रश्न संख्या 1892**

**29 अगस्त, 2012 को उत्तर के लिए**

**कैंटीन स्टोर्स विभाग द्वारा खरीद प्रक्रिया में पारदर्शिता**

**1892. श्री कनवर दीप सिंहः**

 **श्री एन.के.सिंहः**

क्या रक्षा मंत्री यह बताने की कृपा करेंगे किः

1. क्या सी.बी.आई. ने हाल ही में मंत्रालय के अधीन कैंटीन स्टोर्स विभाग के कुछ कर्मचारियों को देश भर में कैंटीन स्टोर्स के लिए खरीद करते समय कतिपय कंपनियों का पक्ष लेने के लिए गैर-कानूनी उपहार लेने के आरोप में गिरफ्तार किया है ;

(ख) यदि हां, तो तत्संबंधी ब्यौरा क्या है;

(ग) क्या कैंटीन स्टोर्स विभाग में खरीद की व्यवस्था पारदर्शी नहीं है और खरीद में भ्रष्टाचार व्याप्त है; और

(घ) यदि हां, तो देश भर में कैंटीन स्टोर्स विभाग हेतु विभिन्न मदों की खरीद में पारदर्शिता लाने के लिए सरकार द्वारा क्या कदम उठाए जाने प्रस्तावित हैं?

**उत्तर**

**रक्षा मंत्री (श्री ए.के.अन्टनी)**

1. जी, हां ।

(ख) कैंटीन स्टोर्स विभाग (सी एस डी) के दो अफसरों यथा श्री बिकास रंजन दास- चौधरी, जे जी एम-॥ और ब्रिगेडियर अनुज कैंथला, जे जी एम-। को केंद्रीय जांच ब्यूरो, ए सी बी मुम्बई द्वारा गैर-कानूनी परितोषण प्राप्त करने के लिए हिरासत में लिया गया था ।

(ग) और (घ) कैंटीन स्टोर्स विभाग की खरीद की मौजूदा प्रणाली पारदर्शी है, तथापि, इस प्रणाली में और अधिक पारदर्शिता तथा दक्षता लाना एक सतत प्रक्रिया है । कैंटीन स्टोर्स विभाग को बिक्री, स्टाक तथा सभी आपूर्तिकर्ताओं के आर्डर संबंधी ब्यौरों की स्थिति अपनी वेबसाइट पर देने के लिए सूचना प्रौद्यौगिकी का उपयोग करने की सलाह दी गई है । उन्हें ई-गवर्नेंस को शीघ्रता से अपनाने की भी सलाह दी गई है ।

\*\*\*\*

**\*\*\*\***